               EUROPOS KOMISIJA
            Briuselis, 2017 05 29
            COM(2017) 267 final
            2017/0106(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 ir 143 pakeitimų pasiūlymų, dviejų JT bendrųjų techninių reglamentų Nr. 1 ir 15 pakeitimų pasiūlymų, naujo JT bendrojo techninio reglamento dėl degalų garavimo išlakų kiekio nustatymo procedūros pasiūlymo, trijų siūlomų JT bendrųjų techninių reglamentų rinkinio įrašų pakartotinio patvirtinimo ir vieno bendru sutarimu grindžiamo sprendimo dėl termino JT BTR vartojimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Jungtinių Tautų Europos ekonomikos komisija (JT EEK) tarptautiniu lygmeniu rengia suderintus reikalavimus, kuriais siekiama pašalinti technines kliūtis Pataisyto 1958 m. susitarimo šalių prekybai motorinėmis transporto priemonėmis ir užtikrinti aukštą tokių transporto priemonių saugos ir aplinkos apsaugos lygį.

               1997 m. lapkričio 27 d. Tarybos sprendimu 97/836/EB Sąjunga prisijungė prie Jungtinių Tautų Europos ekonomikos komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas), o 2000 m. sausio 31 d. Tarybos sprendimu 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas), patvirtinimo Sąjunga prisijungė prie Paralelaus susitarimo.

               JT EEK WP 29 (Pasaulinio transporto priemonių taisyklių derinimo forumo) posėdžiai rengiami tris kartus per kalendorinius metus – kiekvienų metų kovo, birželio ir lapkričio mėnesiais. Per kiekvieną sesiją, atsižvelgiant į technikos pažangą, priimama naujų JT taisyklių, taip pat galiojančių JT taisyklių arba JT bendrųjų techninių reglamentų (JT BTR) pakeitimų. Prieš kiekvieną WP 29 posėdį šiuos pakeitimus patvirtina viena iš šešių WP 29 darbo grupių.

               Vėliau WP 29 posėdyje, jei yra susitariančiųjų šalių kvorumas ir kvalifikuota balsų dauguma, vyksta galutinis balsavimas dėl pakeitimų, papildymų ir klaidų ištaisymų priėmimo. WP 29 ES yra dviejų susitarimų (1958 ir 1998 m.) šalis. Kaskart rengiamas Tarybos sprendimas, vadinamas megasprendimu, kuriame pateikiamas taisyklių, pakeitimų, papildymų ir klaidų ištaisymų sąrašas, ir Komisijai suteikiamas leidimas kiekviename WP 29 posėdyje balsuoti Sąjungos vardu.

               Šiame Tarybos sprendime nustatoma Sąjungos pozicija balsuojant dėl taisyklių, pakeitimų, papildymų ir klaidų ištaisymų, pateiktų balsuoti 2017 m. birželio mėn. WP 29 posėdyje, vyksiančiame 2017 m. birželio 19–23 d.

               •Suderinamumas su toje pačioje politikos srityje galiojančiomis nuostatomis

               Šis pasiūlymas papildo ir visiškai atitinka su automobilių pramone susijusią Sąjungos vidaus rinkos politiką.

               WP 29 sistema stiprinamas tarptautinis transporto priemonių standartų derinimas. 1958 m. Susitarimas yra labai svarbus siekiant šio tikslo, nes ES gamintojai gali laikytis bendrų tipo patvirtinimo taisyklių žinodami, kad jų gaminiai bus pripažinti atitinkančiais susitariančiųjų šalių nacionalinės teisės aktus. Pagal šią sistemą buvo sudarytos sąlygos Reglamentu (EB) Nr. 661/2009 dėl variklinių transporto priemonių bendrosios saugos panaikinti daugiau kaip 50 ES direktyvų ir jas pakeisti pagal 1958 m. Susitarimą parengtomis atitinkamomis taisyklėmis.

               Panašiai ir Direktyva 2007/46/EB valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudedamosioms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu.

               •Suderinamumas su kitomis Sąjungos politikos sritimis

               WP 29 sistema yra susijusi su Sąjungos konkurencingumo politika, o jai ši iniciatyva daro teigiamą poveikį. Šis pasiūlymas taip pat dera su Sąjungos transporto ir energetikos politika, į kurią deramai atsižvelgiama rengiant ir priimant JT taisykles, kurioms taikomas 1958 m. Susitarimas.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Šio pasiūlymo teisinis pagrindas yra Sutarties dėl Europos Sąjungos veikimo 114 straipsnis kartu su 218 straipsnio 9 dalimi.

               •Subsidiarumo principas

               Tik Sąjunga gali balsuoti už tokius tarptautinius dokumentus kaip JT taisyklių, jų pakeitimų ir bendrųjų techninių reglamentų projektų pasiūlymai ir įtraukti juos į Sąjungos motorinių transporto priemonių tipo patvirtinimo sistemą. Taip ne tik išvengiama vidaus rinkos susiskaidymo, bet ir visoje Sąjungoje užtikrinami vienodi aplinkos apsaugos ir saugos standartai. Be to, esama masto ekonomijos privalumų: gaminiai gali būti gaminami visai Sąjungos ir netgi tarptautinei rinkai ir jų nereikia specialiai pritaikyti, kad būtų gautas nacionalinis tipo patvirtinimas kiekvienoje valstybėje narėje.

               Todėl šis pasiūlymas atitinka subsidiarumo principą.

               •Proporcingumo principas

                  Šiuo Tarybos sprendimu Komisijai suteikiamas leidimas balsuoti Sąjungos vardu ir pagal Tarybos sprendimo 97/836/EB 5 straipsnio 1 dalį jis yra proporcinga priemonė siekiant nustatyti vieningą ES poziciją JT EEK balsuojant dėl darbinių dokumentų, įtrauktų į WP 29 posėdžio darbotvarkę. Taigi šis pasiūlymas atitinka proporcingumo principą, nes juo nesiekiama daugiau, nei būtina norint pasiekti tinkamo vidaus rinkos veikimo užtikrinimo tikslus ir kartu išlaikyti aukštą viešojo saugumo ir apsaugos lygį.

               •Priemonės pasirinkimas

               Pagal SESV 218 straipsnio 9 dalį nustatant pozicijas, kurių Sąjungos vardu turi būti laikomasi tarptautiniu susitarimu įsteigtoje institucijoje, būtina naudoti Tarybos sprendimą.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex-post vertinimas ir (arba) tinkamumo patikros

               Netaikoma.

               •Konsultacijos su suinteresuotosiomis šalimis

               Netaikoma.

               •Tiriamųjų duomenų rinkimas ir naudojimas

               Rengiant šį pasiūlymą nepriklausomo tyrimo neprireikė. Vis dėlto šį pasiūlymą peržiūrėjo Motorinių transporto priemonių techninis komitetas.

               •Poveikio vertinimas

               Šio pasiūlymo poveikio vertinimas negali būti atliekamas, nes tai nėra teisėkūros procedūra priimamo akto pasiūlymas ir politikos alternatyvų nėra arba negali būti nustatyta.

               •Reglamentavimo tinkamumas ir supaprastinimas

               Šia iniciatyva nebus sukurta papildomos administracinės naštos, nes megasprendimo priede nurodytais iš dalies pakeistais dokumentais įmonėms, įskaitant MVĮ, nebus nustatyta naujų ataskaitų teikimo ar kitų administracinių prievolių. Priešingai, siekiama sumažinti administracinę naštą, nes taikydami pasauliniu mastu suderintus reikalavimus gamintojai galės pateikti sistemų ir sudedamųjų dalių patvirtinimo dokumentus ne tik ES, bet ir 1958 m. Susitarimo šalių eksporto rinkose už ES ribų.

               Pasiūlymas daro itin teigiamą poveikį ES automobilių pramonės konkurencingumui ir tarptautinei prekybai. Pripažinta, kad geriausias būdas pašalinti netarifines prekybos kliūtis ir ES automobilių pramonės įmonėms sudaryti arba išplėsti galimybes patekti į rinką – ES prekybos partnerėms patvirtinti tarptautiniu mastu suderintas transporto priemonių taisykles.

               •Pagrindinės teisės

               Pasiūlymas poveikio pagrindinių teisių apsaugai neturi.

               4.POVEIKIS BIUDŽETUI

               Ši iniciatyva poveikio biudžetui neturi.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

               Netaikoma.

               •Aiškinamieji dokumentai (direktyvoms)

               Netaikoma.

               •Išsamus konkrečių pasiūlymo nuostatų paaiškinimas

               Pasiūlyme nustatoma Sąjungos pozicija balsuojant dėl

               –JT taisyklių Nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 ir 143 pakeitimų pasiūlymų;

               –JT bendrųjų techninių reglamentų Nr. 1 ir 15 pakeitimų pasiūlymų;

               –naujo JT bendrojo techninio reglamento dėl pasaulinės suderintos lengvųjų transporto priemonių bandymų procedūros dalies – degalų garavimo išlakų kiekio nustatymo procedūros (WLTP EVAP) – pasiūlymo;

               –siūlomų JT bendrųjų techninių reglamentų rinkinio įrašų Nr. 11, 12 ir 13 pakartotinio patvirtinimo ir

               –bendru sutarimu grindžiamo sprendimo dėl termino JT BTR vartojimo pagal 1998 m. Susitarimą rengiamuose oficialiuose dokumentuose.

               2017/0106 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 ir 143 pakeitimų pasiūlymų, dviejų JT bendrųjų techninių reglamentų Nr. 1 ir 15 pakeitimų pasiūlymų, naujo JT bendrojo techninio reglamento dėl degalų garavimo išlakų kiekio nustatymo procedūros pasiūlymo, trijų siūlomų JT bendrųjų techninių reglamentų rinkinio įrašų pakartotinio patvirtinimo ir vieno bendru sutarimu grindžiamo sprendimo dėl termino JT BTR vartojimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 97/836/EB
                  1
                Sąjunga prisijungė prie Jungtinių Tautų Europos ekonomikos komisijos (toliau – JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas);

               (2)Tarybos sprendimu 2000/125/EB
                  2
                Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas);

               (3)Europos Parlamento ir Tarybos direktyva 2007/46/EB
                  3
                valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudedamosioms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva pagal Pataisytą 1958 m. susitarimą priimtos taisyklės (toliau – JT taisyklės) įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu;

               (4)atsižvelgiant į įgytą patirtį ir technikos raidą, reikalavimai, susiję su tam tikrais elementais ar savybėmis, kuriems taikomos JT taisyklės Nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 ir 143, taip pat JT bendrieji techniniai reglamentai Nr. 1 ir 15, turi būti priderinti prie technikos pažangos;

               (5)siekiant nustatyti vienodas pasaulinės suderintos lengvųjų transporto priemonių bandymų procedūros dalies – degalų garavimo išlakų kiekio nustatymo procedūros (WLTP EVAP) – nuostatas, reikėtų priimti naują JT bendrąjį techninį reglamentą;

               (6)kad Jungtinių Amerikos Valstijų aplinkos apsaugos agentūros ir Nacionalinės greitkelių eismo saugos administracijos prašymu siūlomų JT bendrųjų techninių reglamentų rinkinyje būtų išlaikyti jų dokumentai, kurių sąrašo numeriai 11, 12 ir 13, tuos įrašus reikėtų pakartotinai patvirtinti;

               (7)siekiant suderinti terminų formą su panašių terminų, vartojamų pagal lygiaverčius susitarimus, pvz., 1958 m. Susitarimą, forma ir taip pagerinti 1998 m. Susitarimo įgyvendinimą jo iš dalies nekeičiant, pagal 1998 m. Susitarimą rengiamuose oficialiuose dokumentuose turėtų būti vartojamas terminas JT BTR;

               (8)todėl būtina nustatyti poziciją dėl pirmiau nurodytų JT aktų priėmimo, kurios Sąjungos vardu turi būti laikomasi atitinkamuose JT EEK komitetuose, t. y. Pataisyto 1958 m. susitarimo administraciniame komitete ir Paralelaus susitarimo vykdomajame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios 2017 m. birželio 19–23 d. Sąjungos vardu turi būti laikomasi Pataisyto 1958 m. susitarimo administraciniame komitete ir Paralelaus susitarimo vykdomajame komitete, yra balsuoti už šio sprendimo priede išvardytus pasiūlymus.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

                     (2)
                  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (3)
                  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

    ---documentbreak---

               EUROPOS KOMISIJA
            Briuselis, 2017 05 29
            COM(2017) 267 final
            PRIEDAS
            prie
            pasiūlymo dėl Tarybos sprendimo
            kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 ir 143 pakeitimų pasiūlymų, dviejų JT bendrųjų techninių reglamentų Nr. 1 ir 15 pakeitimų pasiūlymų, naujo JT bendrojo techninio reglamento dėl degalų garavimo išlakų kiekio nustatymo procedūros pasiūlymo, trijų siūlomų JT bendrųjų techninių reglamentų rinkinio įrašų pakartotinio patvirtinimo ir vieno bendru sutarimu grindžiamo sprendimo dėl termino JT BTR vartojimo

               PRIEDAS

                        Taisyklės Nr.

                        Darbotvarkės klausimas

                        Darbotvarkės klausimo antraštė

                        Dokumento nuoroda

                        4

                        4.10.1

                        Taisyklės Nr. 4 (galinio valstybinio numerio ženklo apšvietimo įtaisai) 19 papildymo pasiūlymas

                        ECE/TRANS/WP.29/2017/72

                        6

                        4.10.2

                        Taisyklės Nr. 6 (posūkio rodiklio žibintai) 01 serijos pakeitimų 28 papildymo pasiūlymas

                        ECE/TRANS/WP.29/2017/73

                        6

                        4.10.3

                        Taisyklės Nr. 6 (posūkio rodiklio žibintai) 01 serijos pakeitimų 29 papildymo pasiūlymas

                        ECE/TRANS/WP.29/2017/74

                        7

                        4.10.4

                        Taisyklės Nr. 7 (gabaritiniai, stabdymo ir kraštinio kontūro gabaritiniai žibintai) 02 serijos pakeitimų 27 papildymo pasiūlymas

                        ECE/TRANS/WP.29/2017/75

                        14

                        4.6.1

                        Taisyklės Nr. 14 (saugos diržų tvirtinimo įtaisai) 07 serijos pakeitimų 8 papildymo pasiūlymas

                        ECE/TRANS/WP.29/2017/58

                        16

                        4.6.2

                        Taisyklės Nr. 16 (saugos diržai) 06 serijos pakeitimų 9 papildymo pasiūlymas

                        ECE/TRANS/WP.29/2017/59

                        16

                        4.6.3

                        Taisyklės Nr. 16 (saugos diržai) 07 serijos pakeitimų 1 papildymo pasiūlymas

                        ECE/TRANS/WP.29/2017/60

                        19

                        4.10.5

                        Taisyklės Nr. 19 (priekiniai rūko žibintai) 04 serijos pakeitimų 10 papildymo pasiūlymas

                        ECE/TRANS/WP.29/2017/76

                        23

                        4.10.6

                        Taisyklės Nr. 23 (atbulinės eigos žibintai ir manevravimo žibintai) 22 papildymo pasiūlymas

                        ECE/TRANS/WP.29/2017/77

                        30

                        4.8.4

                        Taisyklės Nr. 30 (lengvųjų automobilių ir jų priekabų padangos) 02 serijos pakeitimų 19 papildymo pasiūlymas

                        ECE/TRANS/WP.29/2017/105

                        38

                        4.10.7

                        Taisyklės Nr. 38 (galiniai rūko žibintai) 19 papildymo pasiūlymas

                        ECE/TRANS/WP.29/2017/78

                        48

                        4.10.8

                        Taisyklės Nr. 48 (apšvietimo ir šviesos signalinių įtaisų įrengimas) 06 serijos pakeitimų 9 papildymo pasiūlymas

                        ECE/TRANS/WP.29/2017/79

                        48

                        4.10.16

                        Taisyklės Nr. 48 (apšvietimo ir šviesos signalinių įtaisų įrengimas) 05 serijos pakeitimų 11 papildymo pasiūlymas

                        ECE/TRANS/WP.29/2017/106

                        50

                        4.10.9

                        Taisyklės Nr. 50 (mopedų ir motociklų gabaritiniai, stabdymo ir posūkio rodiklio žibintai) 19 papildymo pasiūlymas

                        ECE/TRANS/WP.29/2017/80

                        50

                        4.10.10

                        Taisyklės Nr. 50 (mopedų ir motociklų gabaritiniai, stabdymo ir posūkio rodiklio žibintai) 20 papildymo pasiūlymas

                        ECE/TRANS/WP.29/2017/81

                        51

                        4.9.1

                        Taisyklės Nr. 51 (M ir N kategorijų transporto priemonių triukšmas) 03 serijos pakeitimų 2 papildymo pasiūlymas

                        ECE/TRANS/WP.29/2017/71

                        54

                        4.8.1

                        Taisyklės Nr. 54 (komercinių transporto priemonių ir jų priekabų padangos) 22 papildymo pasiūlymas

                        ECE/TRANS/WP.29/2017/68

                        55

                        4.8.2

                        Taisyklės Nr. 55 (mechaniniai sukabintuvai) 01 serijos pakeitimų 7 papildymo pasiūlymas

                        ECE/TRANS/WP.29/2017/69

                        77

                        4.10.11

                        Taisyklės Nr. 77 (stovėjimo žibintai) 18 papildymo pasiūlymas

                        ECE/TRANS/WP.29/2017/82

                        80

                        4.6.4

                        Taisyklės Nr. 80 (sėdynių ir jų tvirtinimo įtaisų tvirtumas (autobusai)) 03 serijos pakeitimų 3 papildymo pasiūlymas

                        ECE/TRANS/WP.29/2017/61

                        83

                        4.7.1

                        Taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 10 papildymo pasiūlymas

                        ECE/TRANS/WP.29/2017/64

                        83

                        4.7.2

                        Taisyklės Nr. 83 (M1 ir N1 kategorijų transporto priemonių teršalų išmetimas) 07 serijos pakeitimų 6 papildymo pasiūlymas

                        ECE/TRANS/WP.29/2017/65

                        87

                        4.10.12

                        Taisyklės Nr. 87 (dieniniai žibintai) 20 papildymo pasiūlymas

                        ECE/TRANS/WP.29/2017/83

                        91

                        4.10.13

                        Taisyklės Nr. 91 (šoniniai gabaritiniai žibintai) 17 papildymo pasiūlymas

                        ECE/TRANS/WP.29/2017/84

                        98

                        4.10.14

                        Taisyklės Nr. 98 (priekiniai žibintai su dujų išlydžio šviesos šaltiniais) 01 serijos pakeitimų 9 papildymo pasiūlymas

                        ECE/TRANS/WP.29/2017/85

                        106

                        4.8.3

                        Taisyklės Nr. 106 (žemės ūkio transporto priemonių padangos) 15 papildymo pasiūlymas

                        ECE/TRANS/WP.29/2017/70

                        112

                        4.10.15

                        Taisyklės Nr. 112 (priekiniai žibintai, skleidžiantys asimetriškus artimosios šviesos spindulius) 01 serijos pakeitimų 8 papildymo pasiūlymas

                        ECE/TRANS/WP.29/2017/86

                        113

                        4.10.19

                        Taisyklės Nr. 113 (priekiniai žibintai, skleidžiantys simetriškus artimosios šviesos spindulius) 02 serijos pakeitimų pasiūlymas

                        ECE/TRANS/WP.29/2017/87

                        119

                        4.10.17

                        Taisyklės Nr. 119 (posūkio apšvietimo žibintai) 01 serijos pakeitimų 6 papildymo pasiūlymas

                        ECE/TRANS/WP.29/2017/88

                        123

                        4.10.18

                        Taisyklės Nr. 123 (adaptyviosios priekinio apšvietimo sistemos (APAS)) 01 serijos pakeitimų 9 papildymo pasiūlymas

                        ECE/TRANS/WP.29/2017/89

                        129

                        4.6.5

                        Taisyklės Nr. 129 (patobulintos vaikų apsaugos sistemos) 01 serijos pakeitimų 2 papildymo pasiūlymas

                        ECE/TRANS/WP.29/2017/62

                        129

                        4.6.6

                        Taisyklės Nr. 129 (patobulintos vaikų apsaugos sistemos) 02 serijos pakeitimų 1 papildymo pasiūlymas

                        ECE/TRANS/WP.29/2017/63

                        143

                        4.7.3

                        Taisyklės Nr. 143 (sunkiųjų transporto priemonių variklių pritaikymo prie dvejopų degalų sistemos (HDDF-ERS)) pradinės redakcijos 1 papildymo pasiūlymas

                        ECE/TRANS/WP.29/2017/66

                        BTR Nr.

                        Darbotvarkės klausimas

                        Darbotvarkės klausimo antraštė

                        Dokumento nuoroda

                        1 BTR

                        14.2

                        Bendrojo techninio reglamento Nr. 1 (durų spynos ir durų pakabinimo sudedamosios dalys) 2 pakeitimo pasiūlymas

                        ECE/TRANS/WP.29/2017/97

                        15 BTR

                        14.3

                        Bendrojo techninio reglamento Nr. 15 (pasaulinės suderintos lengvųjų transporto priemonių bandymų procedūros) 2 pakeitimo pasiūlymas

                        ECE/TRANS/WP.29/2017/98

                        Naujas BTR

                        14.1

                        Naujo bendrojo techninio reglamento (JT BTR) dėl pasaulinės suderintos lengvųjų transporto priemonių bandymų procedūros dalies – degalų garavimo išlakų kiekio nustatymo procedūros (WLTP EVAP) – pasiūlymas

                        ECE/TRANS/WP.29/2017/94

                        Darbotvarkės klausimas

                        Darbotvarkės klausimo antraštė

                        Dokumento nuoroda

                        15.1

                        Įrašas Nr. 13 (pakartotinis įrašo patvirtinimas): Jungtinių Amerikos Valstijų aplinkos apsaugos agentūros ir Nacionalinės greitkelių eismo saugos administracijos Transporto departamento Motorinių transporto priemonių degalų taupos ženklo peržiūros ir papildymo programa: naujos kartos transporto priemonėms skirti nauji degalų taupos ir aplinkosaugos ženklai

                        ECE/TRANS/WP.29/2017/57

                        15.2

                        Įrašas Nr. 12 (pakartotinis įrašo patvirtinimas): Jungtinių Amerikos Valstijų aplinkos apsaugos agentūros ir Nacionalinės greitkelių eismo saugos administracijos Transporto departamento vidutinio svorio ir sunkiųjų transporto priemonių ir jų variklių išmetamo šiltnamio efektą sukeliančių dujų kiekio standartų ir degalų vartojimo efektyvumo standartų programos

                        ECE/TRANS/WP.29/2017/100

                        15.3

                        Įrašas Nr. 11 (pakartotinis įrašo patvirtinimas): Jungtinių Amerikos Valstijų aplinkos apsaugos agentūros ir Transporto departamento lengvųjų transporto priemonių išmetamo šiltnamio efektą sukeliančių dujų kiekio standartų ir bendrų vidutinių degalų sąnaudų standartų programos

                        ECE/TRANS/WP.29/2017/101

                        16

                        Sprendimo dėl termino JT BTR vartojimo pagal 1998 m. Susitarimą rengiamuose oficialiuose dokumentuose pasiūlymas

                        ECE/TRANS/WP.29/2017/102


               EUROPOS KOMISIJA
            Briuselis, 2015 12 18
            COM(2015) 664 final
            2015/0304(NLE)
            Pasiūlymas
            TARYBOS SPRENDIMAS
            dėl Europos Sąjungos vardu priimtinos pozicijos Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje

               AIŠKINAMASIS MEMORANDUMAS

               1.PASIŪLYMO APLINKYBĖS

               Europinė uosto valstybės kontrolės tvarka nustatyta Direktyvoje 2009/16/EB
                  1
                (su pakeitimais), kuri buvo išdėstyta nauja redakcija ir sustiprino ankstesnius nuo 1995 m. galiojusius šios srities ES teisės aktus. ES tvarka pagrįsta nuo 1982 m. galiojančia Paryžiaus susitarimo memorandumo (PSM) dėl uosto valstybės kontrolės struktūra. Į Direktyvą 2009/16/EB (su pakeitimais) įtrauktos PSM organizacijos procedūros ir priemonės. Visos ES pakrantės valstybės narės, taip pat Kanada, Rusija, Islandija ir Norvegija yra prisijungusios prie PSM. Europos Sąjunga nėra PSM narė.

               Nuo 2011 m. sausio 1 d. ir pagal ES, ir pagal PSM nuostatas taikoma nauja uosto valstybės kontrolės inspektavimo tvarka. Norint, kad nauja inspektavimo tvarka veiktų, kasmet pagal PSM turi būti priimtas tam tikras sprendimų skaičius. Tuos sprendimus, laikydamasis konsensuso, priima kasmet gegužės mėn. posėdžiaujantis Uosto valstybės kontrolės komitetas. Pagal Direktyvą 2009/16/EB atitinkamos PSM organizacijos kompetentingos įstaigos priimti sprendimai ES valstybėms narėms tampa privalomi.

               Pagal Sutarties dėl Europos Sąjungos veikimo 218 straipsnio 9 dalį pozicija, kurios Sąjungos vardu turi būti laikomasi tarptautinėse organizacijose (tokiose kaip PSM), kai joms reikia priimti teisinę galią turinčius aktus, turi būti priimama Tarybos sprendimu, grindžiamu Komisijos pasiūlymu.

               ES poziciją Uosto valstybės kontrolės komitete siūloma priimti pagal dviejų pakopų metodą. Tarybos sprendimu nustatomi daugiamečiai Sąjungos pozicijos priėmimo grindžiamieji principai bei gairės, paskui ši pozicija prieš kiekvieną metinį Uosto valstybės kontrolės komiteto susitikimą koreguojama neoficialiais Komisijos dokumentais, kurie aptariami Tarybos Laivybos darbo grupėje. Šiuo pasiūlymu siekiama nustatyti 2016–2019 m. Sąjungos poziciją Uosto valstybės kontrolės komitete. Juo taip pat siekiama įtraukti Europos Sąjungos principus ir gaires, kad pagerėtų laivybos saugumas, taršos prevencija ir gyvenimo bei darbo sąlygos laivuose. Sąjungos pozicijoje taip pat atsižvelgiama į Lisabonos sutarties nuostatas.

               Komisija siūlo šį metodą dėl PSM organizacijos sprendimų priėmimo proceso ypatumų. PSM organizacijos vidaus taisyklėse nustatyta, kad nariai ir darbo grupės, kurioms pavesta parengti gaires ir instrukcijas, bet kokius dokumentus pateikia ne vėliau kaip likus šešioms savaitėms iki Uosto valstybės kontrolės komiteto posėdžio. Tik tada galima susipažinti su visais pateiktais dokumentais, ir Komisija gali pradėti juos analizuoti, siekdama parengti pasiūlymą dėl koordinuotos Sąjungos pozicijos pagal SESV 218 straipsnio 9 dalį, kurį po to turi priimti Taryba. Kadangi laiko atlikti analizę, parengti Komisijos pasiūlymą ir priimti Tarybos sprendimą nėra daug, 2 priede išdėstomas kasmetinio Sąjungos pozicijos sukonkretinimo procesas. Toliau pateikiamas sprendimas taikomas 2016–2019 m.

               2. TEISINIAI PASIŪLYMO ASPEKTAI

               Šis sprendimas grindžiamas Sutartimi dėl Europos Sąjungos veikimo, ypač jos 100 straipsnio 2 dalimi kartu su 218 straipsnio 9 dalimi, kurioje numatyta, kad Taryba, remdamasi Komisijos pasiūlymu, priima sprendimą, kuriuo nustatoma pozicija, kurios Sąjungos vardu laikomasi susitarimu įsteigtame organe, kai tam organui reikia priimti teisinę galią turinčius aktus. Tai taikoma pozicijai, kurią Sąjungos vardu turi priimti valstybės narės PSM organizacijos Uosto valstybės kontrolės komitete.

               2009 m. balandžio 23 d. Europos Parlamento ir Tarybos direktyva 2009/16/EB dėl uosto valstybės kontrolės (su pakeitimais) yra teisinis principų, kurių turi laikytis valstybės narės PSM organizacijos Uosto valstybės kontrolės komitete, nustatymo pagrindas.

               2015/0304 (NLE)

               Pasiūlymas

               TARYBOS SPRENDIMAS

               dėl Europos Sąjungos vardu priimtinos pozicijos Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnį ir 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)saugią laivybą, taršos prevenciją ir gyvenimo bei darbo sąlygas laivuose galima veiksmingai pagerinti radikaliai sumažinus standartų neatitinkančių laivų skaičių Europos Sąjungos vandenyse, griežtai taikant konvencijas, tarptautinius kodeksus ir rezoliucijas;

               (2)nors pirminė atsakomybė už stebėjimą, ar laivai atitinka tarptautinius saugos, taršos prevencijos ir gyvenimo bei darbo sąlygų laivuose standartus, tenka vėliavos valstybei, atsakomybė po apžiūros palaikyti laivo ir jo įrangos būklę, kad ji atitiktų laivui taikomų konvencijų reikalavimus, tenka laivybos kompanijai. Tačiau įgyvendinant tarptautinius standartus ir užtikrinant jų vykdymą tam tikras vėliavos valstybių skaičius darė rimtų nusižengimų;

               (3)todėl, siekiant išspręsti standartų neatitinkančių laivų problemą, nuo šiol taip pat ir uosto valstybės turėtų užtikrinti tarptautinių saugumo, taršos prevencijos ir gyvenimo bei darbo sąlygų laivuose standartų laikymosi priežiūrą, tuo pačiu pripažįstant, kad uosto valstybės kontrolės inspektavimas nėra apžiūra ir susiję inspektavimo aktai nėra tinkamumo laivybai liudijimai. ES pakrantės valstybėms narėms suderinus veiksmingą minėtų tarptautinių standartų taikymą jų jurisdikcijai priklausančiuose vandenyse plaukiojantiems ir jų uostais besinaudojantiems laivams, būtų išvengta konkurencijos sąlygų iškraipymo;

               (4)Direktyvoje 2009/16/EB
                  2
                (su pakeitimais) nustatyta europinė uosto valstybės kontrolės tvarka ir performuluoti bei sugriežtinti nuo 1995 m. galioję šios srities ES teisės aktai. ES tvarka yra pagrįsta nuo anksčiau galiojančia Paryžiaus susitarimo memorandumo dėl uosto valstybės kontrolės organizacijos (nuo 1982 m. veikiančios tarptautinės organizacijos) struktūra;

               (5)kalbant apie ES valstybes nares, Direktyvoje 2009/16/EB PSM dėl uosto valstybės kontrolės procedūros, priemonės ir darbas veiksmingai įtraukiami į ES teisės taikymo sritį. Pagal Direktyvą 2009/16/EB Paryžiaus susitarimo memorandumo dėl uosto valstybės kontrolės organizacijos atitinkamos kompetentingos įstaigos priimti sprendimai ES valstybėms narėms tampa privalomi;

               (6)Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komitetas posėdžiauja kasmet ir per svarstymus nusprendžia dėl keleto darbotvarkės punktų, kurie yra būtina Direktyvos 2009/16/EB veikimo sąlyga;

               (7)pagal Sutarties dėl Europos Sąjungos veikimo 218 straipsnio 9 dalį pozicija, kurios Sąjungos vardu turi būti laikomasi tarptautinėse organizacijose, kai joms reikia priimti teisinę galią turinčius aktus, turi būti priimama Tarybos sprendimu, grindžiamu Komisijos pasiūlymu.

               (8)PSM organizacijos vidaus taisyklėse nustatyta, kad nariai ir darbo grupės, kurioms pavesta parengti gaires ir instrukcijas, bet kokius dokumentus pateikia ne vėliau kaip likus šešioms savaitėms iki Uosto valstybės kontrolės komiteto posėdžio. Tik tada galima susipažinti su visais pateiktais dokumentais, ir Komisija gali pradėti juos analizuoti, siekdama parengti pasiūlymą dėl koordinuotos Sąjungos pozicijos pagal SESV 218 straipsnio 9 dalį. Kadangi laiko atlikti šią analizę ir priimti pasiūlymą nėra daug, reikia nustatyti daugiamečius Sąjungos pozicijos grindžiamuosius principus ir gaires ir kasmetinio Sąjungos pozicijos sukonkretinimo sistemą;

               (9)šis sprendimas turėtų būti taikomas 2016–2019 m.,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjunga turi laikytis metiniame Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje, kai tam komitetui tenka priimti teisinį poveikį turinčius sprendimus, nustatyta šio sprendimo 1 priede.

               2 straipsnis

               Kasmetinis Sąjungos pozicijos, kurios reikia laikytis kasmetiniame Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje, sukonkretinimas atliekamas laikantis šio sprendimo 2 priedo.

               3 straipsnis

               Šio sprendimo 1 priede išdėstytą Sąjungos poziciją Taryba įvertina ir prireikus, remdamasi Komisijos pasiūlymu, persvarsto ne vėliau kaip iki 2020 m. vyksiančio kasmetinio Paryžiaus susitarimo memorandumo organizacijos Uosto valstybės kontrolės komiteto posėdžio.

               4 straipsnis

               Šis sprendimas įsigalioja 2016 m. sausio 1 d.

               Priimta Briuselyje

                     Tarybos vardu

                     Pirmininkas

                     (1)
                  2009 m. balandžio 23 d. Europos Parlamento ir Tarybos direktyva 2009/16/EB dėl uosto valstybės kontrolės (nauja redakcija) (OL L 131, 2009 5 28, p. 57).

                     (2)
                  OL L 131, 2009 5 28, p. 57.

    ---documentbreak---

               EUROPOS KOMISIJA
            Briuselis, 2015 12 18
            COM(2015) 664 final
            PRIEDAS
            Sąjungos pozicija Paryžiaus susitarimo memorandumo dėl uosto valstybės kontrolės organizacijoje
            pridedama prie
            pasiūlymo dėl Tarybos sprendimo
            dėl Europos Sąjungos vardu priimtinos pozicijos Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje

               PRIEDAS

               Sąjungos pozicija Paryžiaus susitarimo memorandumo dėl uosto valstybės kontrolės organizacijoje

               pridedama prie

               pasiūlymo dėl Tarybos sprendimo

               dėl Europos Sąjungos vardu priimtinos pozicijos Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje

               Grindžiamieji principai

               Paryžiaus susitarimo memorandumo (PSM) dėl uosto valstybės kontrolės organizacijoje Sąjunga:

               a)
                     veikia orientuodamasi į Sąjungos siekiamus tikslus, konkrečiai, gerinti laivybos saugą, taršos prevenciją ir gyvenimo bei darbo sąlygas laivuose taikant tarptautines konvencijas ir kodeksus ir taip smarkiai sumažinant standartų neatitinkančių laivų skaičių;

               b)
                     skatina PSM narius įgyvendinti suderintą modelį, kad būtų veiksmingai užtikrinamas tų tarptautinių standartų taikymas jų jurisdikcijai priklausančiuose vandenyse plaukiojantiems ir jų uostus naudojantiems laivams;

               c)
                     bendradarbiauja PSM organizacijoje, kad būtų sukurta visapusiška inspektavimo schema ir tolygiai pasidalyta inspektavimo našta, ypač priimant metinius inspektavimo įsipareigojimus, parengtus laikantis sutartos metodikos, išdėstytos PSM 11 priede;

               d)
                     deda pastangas PSM organizacijoje, skatindama, kad PSM narės įdarbintų ir nuolat turėtų reikiamą darbuotojų, įskaitant kvalifikuotus inspektorius, skaičių, atsižvelgdamos į laivų eismo apimtį ir pobūdį kiekviename uoste;

               e)
                     užtikrina, kad PSM organizacijoje priimtos priemonės derėtų su tarptautine teise, ypač su tarptautinėmis konvencijomis ir kodeksais, susijusiais su laivybos sauga, taršos prevencija ir gyvenimo bei darbo sąlygomis laivuose;

               f)
                     skatina bendrų metodų kūrimą su kitomis uosto valstybės kontrolę vykdančiomis įstaigomis;

               g)
                     užtikrina derėjimą su kitų sričių Sąjungos politika, visų pirma, išorės santykių, saugumo, aplinkos ir kitomis.

               Gairės

               Sąjunga stengiasi palaikyti tokių veiksmų patvirtinimą PSM organizacijoje:

               A.
                     Siekiant metai iš metų užtikrinti sklandų ES uosto valstybės kontrolės tvarkos veikimą pagal Direktyvą 2009/16/EB:

               1.
                     Atrenkant inspektuotinus laivus naudojami šie laivo rizikos lygio elementai:

               a)
                     laivų vėliavų valstybių baltasis, pilkasis ir juodasis sąrašas pagal PSM organizacijos sukurtą formulę, išdėstytą 2010 m. rugsėjo 13 d. Komisijos reglamente (ES) Nr. 801/2010, kuriuo įgyvendinamos Europos Parlamento ir Tarybos direktyvos 2009/16/EB
                  1
                10 straipsnio 3 dalies nuostatos dėl vėliavos valstybės kriterijų;

               b)
                     pripažintų organizacijų veiklos rezultatų sąrašas pagal 2004 m. gegužės mėn. Uosto valstybės kontrolės komiteto 37 posėdyje Uosto valstybės kontrolės komiteto priimtą metodiką (Darbotvarkės punktas 4.5.2);

               c)
                     vidutinis laivų trūkumų ir sulaikymų santykio vidurkis, naudotinas kompanijos veiklos rezultatų formulėje, remiantis 2010 m. rugsėjo 13 d. Komisijos reglamentu (ES) Nr. 802/2010, kuriuo įgyvendinamos Europos Parlamento ir Tarybos direktyvos 2009/16/EB 10 straipsnio 3 dalies ir 27 straipsnio nuostatos dėl kompanijų veiklos vertinimo
                  2
               , su pakeitimais.

               2.
                     Užtikrinti, kad bet koks PSM organizacijos procedūrų ir gairių pakeitimas ar atnaujinimas derėtų su Sąjungos siekiamais tikslais, visų pirma, gerinti laivybos saugą, taršos prevenciją ir gyvenimo bei darbo sąlygas laivuose.

               B.
                     Vidutiniu trukmės laikotarpiu parengti alternatyvų laivų vėliavų valstybių baltojo, pilkojo ir juodojo sąrašo sudarymo metodą siekiant padidinti jo sąžiningumą, visų pirma, mažus laivynus turinčių vėliavų valstybių atžvilgiu.

                     (1)
                  OL L 241, 2010 9 14, p. 1.

                     (2)
                  OL L 241, 2010 9 14, p. 4.

    ---documentbreak--- NA ---documentbreak---

               EUROPOS KOMISIJA
            Briuselis, 2015 12 18
            COM(2015) 664 final
            PRIEDAS
            Kasmetinis Sąjungos pozicijos, kuri turi būti priimta Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje, sukonkretinimas
            pridedamas prie
            pasiūlymo dėl Tarybos sprendimo
            dėl pozicijos, kuri turi būti priimta  Europos Sąjungos vardu Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje

               PRIEDAS

               Kasmetinis Sąjungos pozicijos, kuri turi būti priimta Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje, sukonkretinimas

               pridedamas prie

               pasiūlymo dėl Tarybos sprendimo

               dėl pozicijos, kuri turi būti priimta  Europos Sąjungos vardu Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdyje

               Prieš kiekvieną Paryžiaus susitarimo memorandumo dėl uosto valstybės kontrolės organizacijos Uosto valstybės kontrolės komiteto posėdį imamasi reikiamų veiksmų, kad Sąjungos vardu išreikštinoje pozicijoje būtų atsižvelgta į visą svarbią Europos Komisijai perduotą informaciją ir visus aptartinus dokumentus, kurie priklauso ES įgaliojimų sričiai pagal I priede išdėstytus grindžiamuosius principus ir gaires.

               Šiuo tikslu, remdamosi šia informacija, Komisijos tarnybos, likus pakankamai laiko iki Uosto valstybės kontrolės komiteto posėdžio, perduoda Tarybai arba jos parengiamiesiems organams apsvarstyti ir patvirtinti dokumentą, kuriame išdėstyta išsami informacija apie siūlomą Sąjungos poziciją.

               Parengiamajame dokumente numatyta Sąjungos pozicija laikoma patvirtinta, jeigu tam tikras blokuojančiai mažumai ekvivalentiškas valstybių narių skaičius tam nepaprieštarauja Tarybos parengiamojo organo posėdžio metu arba per dvidešimt dienų nuo parengiamojo dokumento gavimo, atsižvelgiant į tai, kas įvyks anksčiau. Esant prieštaravimui, klausimas perduodamas Tarybai.


				|

		52012PC0343

			Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamas Tarybos sprendimas 2003/17/EB pratęsiant jo taikymo laikotarpį ir atnaujinant trečiųjų šalių ir institucijų, atsakingų už gamybos patvirtinimą ir kontrolę, pavadinimus (Tekstas svarbus EEE) /* COM/2012/0343 final - 2012/0165 (COD) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Tarybos direktyvomis dėl prekybos
pašarinių augalų sėkla, javų sėkla, runkelių
sėkla ir aliejinių ir pluoštinių augalų sėkla
reglamentuojama vidaus prekyba šiose direktyvose išvardytų rūšių
augalų sėjai skirta sėkla. Siekiant palengvinti prekybą ir
skubiai reaguoti į rinkos paklausą, tose direktyvose numatyta, kad
Taryba gali nustatyti taisykles, susijusias su leidimu iš
trečiųjų šalių importuoti sėklą pagal
lygiavertiškumo sistemą.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
3.           TEISINIAI PASIŪLYMO
ASPEKTAI
Tarybos sprendimu 2003/17/EB[1] nustatytas šalių, kurioms
turi būti pripažintas lygiavertiškumo principo taikymas importui,
sąrašas, išsamūs reikalavimai, kurių turi būti laikomasi,
ir visų pirma numatyta nustatyti penkerių metų laikotarpį,
kurį lygiavertiškumas pripažįstamas, ir jį pratęsti, jeigu
visi atitinkami reikalavimai yra įvykdyti.
Tas laikotarpis baigsis 2012 m. gruodžio
31 d. Siekiant užtikrinti būtiną sėklos tiekimą į
ES rinką, šių taisyklių taikymas turi būti pratęstas
pakeičiant terminą iki 2022 m. gruodžio 31 d. Šiuo metu
numatyta laikinai pratęsti laikotarpį tik penkeriems metams. Tačiau
naujojo reglamento dėl sėklos ir dauginamosios medžiagos
peržiūra (pagal bendro sprendimo procedūrą) bus pradėta tik
2012 m. rugsėjo mėn., o konkrečios įgyvendinimo
priemonės bus priimtos vėliau. Todėl siekiant išvengti, kad
taisyklės nustotų galioti šio proceso metu, būtina nustatyti
dešimties metų terminą.
Sprendimo 2003/17/EB I priedo sąraše nurodyta
Jugoslavija, kaip šalis, kuriai taikomas lygiavertiškumo režimas.
Buvusiąją Jugoslaviją pakeitė kelios naujos šalys.
Slovėnija yra Europos Sąjungos narė, Kroatija jau pripažinta
kaip lygiavertė Sprendimu 2003/17/EB, Serbija turėtų būti
įtraukta kaip EBPO tarptautinėje prekyboje esančios sėklos
veislių sertifikavimo sistemos ir Tarptautinės sėklų
tyrimų asociacijos (ISTA) narė, kiek tai susiję su sėklos
mėginių ėmimu ir tyrimu. Jugoslavija turėtų būti
išbraukta. Kitos buvusiosios Jugoslavijos šalys negali būti
įtrauktos, nes jos nėra EPBO ir ISTA narės. Be to, buvo pakeisti
Sprendimo 2003/17/EB I priede išvardytų kai kurių institucijų,
atsakingų už gamybos patvirtinimą ir kontrolę, pavadinimai.
2012/0165 (COD)
Pasiūlymas
EUROPOS PARLAMENTO IR TARYBOS SPRENDIMAS
kuriuo iš dalies keičiamas Tarybos
sprendimas 2003/17/EB pratęsiant jo taikymo laikotarpį ir atnaujinant
trečiųjų šalių ir institucijų, atsakingų už
gamybos patvirtinimą ir kontrolę, pavadinimus
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 43 straipsnio 2 dalį,
atsižvelgdami į Europos Komisijos
pasiūlymą,
teisės akto projektą perdavus
nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę,
laikydamiesi įprastos
teisėkūros procedūros,
kadangi:
(1)(1)   Tarybos sprendime 2003/17/EB nustatyta, kad tam tikrą
laiką tam tikrų rūšių sėklinių augalų
aprobavimas, atliekamas trečiosiose šalyse, laikomas lygiaverčiu
aprobavimui, kuris atliekamas laikantis Sąjungos teisės aktų, ir
kad tam tikrų rūšių sėkla, užauginta trečiosiose
šalyse, laikoma lygiaverte sėklai, užaugintai laikantis Sąjungos teisės
aktų;
(2)(2)   atrodo, kad šis aprobavimas toliau suteikia tokias pačias
garantijas kaip ir valstybėse narėse atliekamas aprobavimas.
Todėl šis aprobavimas ir toliau turėtų būti laikomas
lygiaverčiu;
(3)(3)   kadangi Sprendimas 2003/17/EB baigs galioti 2012 m. gruodžio
31 d., reikia pratęsti laikotarpį, kuriuo pagal tą sprendimą
pripažįstamas lygiavertiškumas. Pageidautina, kad šis laikotarpis
būtų pratęstas iki dešimties metų;
(4)(4)   nuoroda į Jugoslaviją Sprendime 2003/17/EB
turėtų būti panaikinta. Serbija, kaip EBPO tarptautinėje
prekyboje esančios sėklos veislių sertifikavimo sistemos ir
Tarptautinės sėklų tyrimų asociacijos narė, kiek tai
susiję su sėklos mėginių ėmimu ir tyrimu, turėtų
būti įtraukta į Sprendimo 2003/17/EB I priede pateiktą
trečiųjų šalių sąrašą. Be to, buvo pakeisti
Sprendimo 2003/17/EB I priede išvardytų kai kurių institucijų,
atsakingų už gamybos patvirtinimą ir kontrolę, pavadinimai;
(5)(5)   todėl Sprendimas 2003/17/EB turėtų būti
atitinkamai iš dalies pakeistas,
PRIĖMĖ ŠĮ
SPRENDIMĄ:
1 straipsnis
Sprendimas 2003/17/EB iš dalies keičiamas
taip:
(1)          6 straipsnyje „2012 m. gruodžio
31 d.“ keičiama į „2022 m. gruodžio 31 d.“.
(2)          I priedas pakeičiamas šio
sprendimo priedo tekstu.
2 straipsnis
Šis sprendimas įsigalioja
trečią dieną po jo paskelbimo Europos Sąjungos
oficialiajame leidinyje.
Jis taikomas nuo 2013 m. sausio 1 d.
3 straipsnis
Šis sprendimas skirtas valstybėms
narėms.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
PRIEDAS
„I
PRIEDAS
Šalys,
institucijos ir sėklų rūšys
 Šalis (*) || Institucija || Rūšys, nurodytos šiose direktyvose
 1 || 2 || 3
 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES   || 66/401/EEB 66/402/EEB 2002/57/EB
 AU || Australian Seeds Authority LTD. P.O. Box 187 LINDFIELD, NSW 2070 || 66/401/EEB 66/402/EEB 2002/57/EB
 CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/EEB 66/402/EEB 2002/57/EB
 CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/EB 66/401/EEB 66/402/EEB 2002/57/EB
 HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/EB 66/401/EEB 66/402/EEB 2002/57/EB
 IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/EEB 66/402/EEB 2002/57/EB
 MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/EEB 66/402/EEB 2002/57/EB
 NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/EB 66/401/EEB 66/402/EEB 2002/57/EB
 RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/EB 66/401/EEB 66/402/EEB 2002/57/EB
 TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/EB 66/401/EEB 66/402/EEB 2002/57/EB
 US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/EB 66/401/EEB 66/402/EEB 2002/57/EB
 UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/EEB 66/402/EEB 2002/57/EB
 ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/EEB 66/402/EEB – tik Zea mays ir Sorghum spp. atveju. 2002/57/EB
(*)          AR – Argentina, AU – Australija, CA
– Kanada, CL – Čilė, HR – Kroatija, IL – Izraelis, MA – Marokas, NZ –
Naujoji Zelandija, RS – Serbija, TR – Turkija, US – Jungtinės Amerikos
Valstijos, UY – Urugvajus, ZA – Pietų Afrika“
[1]               OL L 8, 2003 1 14, p.10.


Svarbus teisinis pranešimas

|

52006PC0557

Pasiūlymas Europos parlamento ir Tarybos sprendimas panaikinantis Tarybos direktyvą 68/89/EEB dėl valstybių narių įstatymų dėl žaliavinės medienos klasifikavimo suderinimo  /* KOM/2006/0557 galutinis - COD 2006/0178 */

	[pic] | EUROPOS BENDRIJŲ KOMISIJA |Briuselis, 29.9.2006KOM(2006) 557 galutinis2006/0178 (COD)PasiūlymasEUROPOS PARLAMENTO IR TARYBOS SPRENDIMASpanaikinantis Tarybos direktyvą 68/89/EEB dėl valstybių narių įstatymų dėl žaliavinės medienos klasifikavimo suderinimo(pateikta Komisijos)AIŠKINAMASIS MEMORANDUMAS1. PASIūLYMO APLINKYBėS2005 m. kovo 16 d. Komisija priėmė komunikatą dėl geresnio reglamentavimo augimui ir užimtumui Europos Sąjungoje skatinti (COM (2005) 97), kuriame pabrėžiama nacionalinių ir Europos teisės aktų supaprastinimo svarba. Geresnis reglamentavimas yra svarbus didinant Europos įmonių konkurencingumą ir siekiant Lisabonos darbotvarkės tikslų. Pagerinus teisės aktų kokybę ir taip sumažinus nereikalingas išlaidas bei kliūtis, kurios trukdo prisitaikyti ir siekti naujovių, sudaromos tinkamos paskatos ir rinkos struktūra, padedanti klestėti verslui, todėl galima sukurti mūsų ekonomikai būtiną gerovę.Komisijos komunikate dėl Bendrijos Lisabonos programos įgyvendinimo yra konstatuojama: reglamentavimo aplinkos supaprastinimo strategija (COM (2005) 535), acquis peržiūra turi tapti nenutrūkstamu ir sistemingu procesu, leidžiančiu teisės aktų leidėjams koreguoti tiesės aktus atsižvelgiant į visus teisėtus privačiojo ir viešojo sektorių interesus. Komunikate išdėstyta tęstinė programa, kuri yra naujos paprastinimo strategijos dalis. Programoje nurodyta, kokius konkrečius teisės aktus Komisija numato peržiūrėti ir įvertinti siekdama juos supaprastinti. Į šią programą yra įtraukiama ir 1968 m. sausio 23 d. priimta Tarybos direktyva 68/89/EEB dėl valstybių narių įstatymų dėl žaliavinės medienos klasifikavimo suderinimo.Peržiūrėjusi šios direktyvos įgyvendinimą ir taikymą Komisija nusprendė siūlyti ją panaikinti.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS2.1. KonsultacijosPeržiūra, ar būtų naudinga išlaikyti Tarybos direktyvą 68/89/EEB dėl valstybių narių įstatymų dėl žaliavinės medienos klasifikavimo suderinimo kaip acquis dalį, ar ne, buvo pradėta remiantis valstybių narių miškų sektoriaus ir miško pramonės kelerius metus reiškiamomis pastabomis, kad prekiaujant mediena direktyva ne visada taikoma. Suinteresuotosios šalys konstatavo, kad žaliavinės medienos matavimo metodai skyrėsi nuo direktyvoje nurodytų metodų. Be to, nebuvo pranešimų apie kliūtis prekybai mediena dėl fakto, kad rinkos operatoriai negalėjo susitarti dėl žaliavinės medienos matavimo arba klasifikavimo.Komisijos paruošiamojo darbo metu, remiantis geresnio reglamentavimo principais, Komisijos Miškininkystės nuolatinis komitetas ir Komisijos remiamo Bendrijos miškininkystės ir miško pramonės politikos patariamojo komiteto konkurencijos darbo grupė konsultavo suinteresuotąsias šalis.Be to, valstybėms narėms ir pramonės federacijoms buvo išsiųstas klausimynas siekiant nustatyti, ar direktyva buvo taikoma, ir sužinoti jų nuomonę apie galimą direktyvos panaikinimą. Tyrimas buvo pradėtas 2005 m. liepos mėn., o atsakymai buvo gauti praėjusį rudenį.2.2. Tyrimo rezultataiĮ klausimyną atsakė 19 valstybių narių ir 11 nacionalinių pramonės federacijų.Pagrindinis tyrimo rezultatas: remiantis dauguma valstybių narių (2/3) ir nacionalinių pramonės federacijų (4/5), kurios atsakė į klausimyną, atsakymais, direktyva medienos prekyboje netaikoma. Valstybės narės ir pramonė pateikė šias pagrindinės priežastis, dėl kurių netaikoma direktyva:-  direktyvoje pateikiami matavimo ir klasifikavimo metodai skiriasi nuo šio sektoriaus įmonių taikomų metodų;-  direktyvoje pateikiamas klasifikavimas pagal dydį ir kokybę yra nepakankamai išsamus ir pernelyg abstraktus;-  direktyvoje pateikta klasifikacija neatsižvelgia į numatomą medienos naudojimą ir yra nepritaikyta rinkos poreikiams;-  manoma, kad Europos kokybės ir matavimo standartai yra geresnė alternatyva.Tik dvi valstybės narės nesutiko su pasiūlymu panaikinti direktyvą. Visos, išskyrus vieną, federacijos, atstovaujančios miško savininkams ir miškininkystės pramonei, sutiko su pasiūlymu panaikinti direktyvą. Nors šios vienos federacijos nariai nenaudoja direktyvoje nustatytų matavimo metodų, tačiau federacija mano, kad „nėra būtina“ panaikinti direktyvą.Remiantis šio tyrimo rezultatais akivaizdu, kad direktyva nėra visuotinai taikoma.Išsamesnę informaciją apie atsakymus į klausimyną rasite šioje tinklavietėje: http://ec.europa.eu/enterprise/forest_based/index_en.html2.3. VertinimasDirektyva 68/89/EEB dėl valstybių narių įstatymų dėl žaliavinės medienos klasifikavimo suderinimo buvo priimta kaip priemonė plėtoti medienos žaliavos tiekimo miškininkystės pramonei vidaus rinką. Tačiau jos taikymas buvo ribotas, nes ji nėra privaloma ir, apskritai, medienos rinkos operatoriai susitarė ir taikė kitus matavimo bei klasifikavimo metodus. Tarptautinė žaliavinės medienos rinka ir prekyba su trečiosiomis šalimis išsiplėtė, ir neatrodo, kad taikomi skirtingi matavimo ir klasifikavimo metodai trukdytų šiai prekybai. Prekyboje mediena ir žaliavine mediena taikomi kiti matavimo ir klasifikavimo metodai, todėl direktyvos panaikinimas jai nepadarys neigiamo poveikio. Be to, buvo nustatyti medienos matavimo ir klasifikavimo Europos standartai, kuriuos galima taikyti medienos rinkos sandoriuose ir kurie laikomi geresne alternatyva.Direktyva 68/89/EEB nėra būtina prekybai vidaus rinkoje arba su trečiosiomis šalimis: atitinkamame sektoriuje nebuvo pastebėta, kad dėl taikomų matavimo arba klasifikavimo metodų būtų trukdoma prekybai. Todėl buvo nuspręsta nei pakeisti šią direktyvą kitomis teisinėmis priemonėmis, nei daryti pakeitimus.Todėl siekiant supaprastinti reglamentavimo aplinką reikėtų panaikinti direktyvą, sustabdant šią neesminę priemonę, kuri taikoma labai ribotai ir kuri nėra būtina vidaus rinkai.3. TEISINIAI PASIūLYMO ASPEKTAI3.1. Subsidiarumo ir proporcingumo principaiRemiantis konsultacijų ir vertinimo rezultatais akivaizdu, kad Direktyvos 68/89/EEB tikslus galima tinkamai pasiekti be Bendrijos teisės aktų.3.2. Pasirinkta priemonė: akto formaPaprastai panaikinat aktą taikomas formų nuoseklumo principas, t. y. Direktyva 68/89/EEB turėtų būti panaikinta panaikinančiąja direktyva. Tačiau dėl tam tikrų aplinkybių, o būtent:-  svarstoma direktyva buvo įvesta beveik prieš keturiasdešimt metų;-  šia direktyva nustatomos klasifikavimo ir matavimo sistemos yra pasenusios, be to, nustatyta, kad šių sistemų pramonė nenaudojo;-  be to, direktyvos nuostatos, susijusios su klasifikavimu ir matavimu, yra neprivalomos.Manoma, kad tinkama akto forma bus sprendimas, skirtas valstybėms narėms ir tiesiogiai taikomas. Sprendimo privalumas: jame bus pabrėžiama, kad valstybės narės turi apsvarstyti savo vidaus poziciją siekdamos užtikrinti taikomų sistemų darną nacionaliniu ir Bendrijos lygiu, panaikinus Direktyvą 68/89/EEB.3.3. Poveikis biudžetuiŠis pasiūlymas neturi jokio poveikio biudžetui4. IšVADAPasiūlymas panaikinti Direktyvą 68/89/EEB dėl valstybių narių įstatymų dėl žaliavinės medienos klasifikavimo suderinimo atitinka konsultacijų su valstybėmis narėmis, miškų savininkais ir pramone rezultatus.Tačiau kad būtų pasiektas pageidaujamas praktinis poveikis, panaikinus Direktyvą 68/89/EEB svarbu panaikinti ir atitinkamas valstybių narių įgyvendinimo priemones. Žyma „EEB klasifikacijos“ nebebus naudojama.Be to, būtina užtikrinti, kad teigiamo poveikio panaikinus direktyvą nesumažintų naujos nacionalinės taisyklės arba naujos techninės kliūtys. Todėl svarbu pažymėti, kad bet kokios nacionalinės žaliavinės medienos klasifikavimo taisyklės turi atitikti Sutarties 28 straipsnio principus ir nesudaryti prekybos kliūčių. Todėl, pavyzdžiui, nacionalinės taisyklės dėl tūrio arba svorio matavimo, arba dėl klasifikavimo pagal rūšis ir bendrinį pavadinimą arba matmenis, arba kokybę, neturi sudaryti kliūčių žaliavinei medienai laisvai judėti vidaus rinkoje. Be to, nacionalinių priemonių, kurios gali būti laikomos techniniais reglamentais įgyvendinant Direktyvą 98/34/EB, projektas turi būti pateikiamas Komisijai.2006/0178 (COD)PasiūlymasEUROPOS PARLAMENTO IR TARYBOS SPRENDIMASpanaikinantis Tarybos direktyvą 68/89/EEB dėl valstybių narių įstatymų dėl žaliavinės medienos klasifikavimo suderinimoEUROPOS PARLAMENTAS IR EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 95 straipsnį,atsižvelgdama į Komisijos pasiūlymą[1],atsižvelgdama į Europos ekonomikos ir socialinių reikalų komiteto nuomonę[2],atsižvelgdama į Regionų komiteto nuomonę[3],veikdama Sutarties 251 straipsnyje nustatyta tvarka[4],kadangi:(1) Bendrijos geresnio reglamentavimo politikoje pabrėžiama nacionalinių ir Bendrijos teisės aktų supaprastinimo svarba kaip esminis elementas didinant įmonių konkurencingumą ir siekiant Lisabonos darbotvarkės tikslų.(2) 1968 m. sausio 23 d. Tarybos direktyvoje 68/89/EEB dėl valstybių narių įstatymų dėl žaliavinės medienos klasifikavimo suderinimo[5] pateikiami matavimo ir klasifikavimo metodai skiriasi nuo matavimo ir klasifikavimo metodų, visuotinai ir šiuo metu taikomų miškininkystės sektoriaus bei pramonės įmonių sandoriuose, be to, nustatyta, kad jie nėra pritaikyti rinkos poreikiams.(3) Direktyvoje 68/89/EEB pateikiami matavimo ir klasifikavimo metodai yra nebereikalingi vidaus rinkai.(4) Todėl Direktyva 68/89/EEB turėtų būti panaikinta.(5) Panaikinant Direktyvą 68/89/EEB numatoma, kad nuo 2008 m. gruodžio 31 d. prekyboje nebebus naudojama žyma „EEB klasifikacijos“, ir kad iki 2008 m. gruodžio 31 d. atitinkamai turi būti panaikinamos nacionalinės įgyvendinimo priemonės,PRIĖMĖ ŠĮ SPRENDIMĄ:1 straipsnisDirektyva 68/89/EEB panaikinama nuo 2008 m. gruodžio 31 d.2 straipsnisŠis sprendimas skirtas valstybėms narėms.3 straipsnisŠis sprendimas įsigalioja dvidešimtąją dieną nuo jo paskelbimo Europos Sąjungos oficialiajame leidinyje .Priimta Briuselyje,Europos Parlamento vardu Tarybos varduPirmininkas Pirmininkas [1] OL C[…], […], p. […].[2] OL C[…], […], p. […].[3] OL C[…], […], p. […].[4] OL C[…], […], p. […].[5] OL L 32, 1968 2 6, p.12–15.